Tanácsadói pályázat 2020

A Hallgatói Képviselet pályázatot hirdet Tanácsadói poszt elnyerésére a VIK HÖK SzMSz 20.§ (1) pontnak megfelelően.

A pályázat célja olyan Tanácsadók felkérése, akik a következő egy évben (2020. június – 2021. május) figyelemmel kísérik, illetve véleményükkel, tanácsukkal segítik a Hallgatói Képviselet munkáját.

A pályázatban részt vehet a kar minden jelenlegi vagy volt hallgatója, a pályázat elbírálásánál előnyt jelent a Hallgatói Képviseletben korábban végzett munka.

A pályázat formai követelményei:

* helyesen és teljes körűen kitöltött pályázati adatlap elküldése e-mailben az elnok@vik.hk címre az eredeti Word formátumot megtartva, kézzel írott aláírást nem kérünk, az aláírás rovatba a nevet kell begépelni;
* személyes vagy online felületen elbeszélgetés a HK elnökkel egy egyeztetett időpontban.

Kizáró okok:

* aktív Kari Hallgatói Képviseleti mandátum;
* formai követelményeknek nem megfelelő pályázat.

További információk:

A megjelölt érdeklődési területek kitöltése csupán informatív jelleggel szükséges a HK részére a későbbiekben kialakított beosztáshoz, ennek megfelelően ajánlott a kitöltése. A tanulmányi, juttatási, pályázati, PR, gazdasági területnél az adott munkacsoport, a HK vezetésnél az elnök és alelnök, utánpótlásnál az Utánpótlás felelős munkájának segítése a cél. A külkapcsolatnál mind a többi kari HK felé (így az EHK is ide tartozik), mind pedig globálisan a kari kommunikáció segítése, felügyelete, melynek szerves részét képezi a kollégiumi terület működésének véleményezése is; az általános területnél pedig a HK általános működésének, belső kommunikációjának (levelezés, ülések) figyelése a „feladat”.

Leadási határidő: 2020. május 26. (kedd) 23:59.

**Eredmény**

Eredmény a leadási határidőt követő első HK ülés után várható.

**Értesítés:**

A pályázók a pályázati adatlapon megadott e-mail címükön kapnak értesítést a pályázat eredményéről.